**Jelgavas 1. internātpamatskola – attīstības centrs**

**Skolotāja Ina Broma**

**Latviešu valoda 4. klasē**

Stundas tēma: **Pārskats par vārdšķirām** (2 stundas).

Stundas laiks: 2019. gada 16. aprīlī. ( otrā stunda - 18. aprīlī)

***Stundas mērķis un uzdevumi:***

* attīstīt izglītojamo kompetenci latviešu valodā;
* noskaidrot un izzināt, ko izglītojamie apguvuši un kas vēl jāatkārto tēmā “Vārdšķiras”;
* nostiprināt apgūtās zināšanas, prasmes un iemaņas tēmā “Vardšķiras”, gatavojoties pārbaudes darbam;
* attīstīt valodiskās saziņas prasmes, prasmi strādāt grupā;
* pilnveidot prasmi tekstā atpazīt un ievietot 5 vārdšķiras: lietvārdu, darbības vārdu, īpašības vārdu, skaitļa vārdu, personu vietniekvārdus;
* pilnveidot prasmi izmantot atgādnes “Vārdšķiras”;
* veicināt lepnumu par piederību savai pilsētai.

***Stundas sagaidāmais rezultāts:***

* izglītojamie pilnveidojuši prasmes tekstā atpazīt 5 vārdšķiras: darbības vārdus, lietvārdus, īpašības vārdus, skaitļa vārdus, personu vietniekvārdus, kā arī prasmi saskaņot vārdus teikumā;
* izglītojamie pilnveidojuši saskarsmes prasmes;
* izglītojamie pilnveidojuši prasmi izmantot atgādnes: “Lietvārds”, “Darbības vārds”, “Īpašības vārds”, “Skaitļa vārds”, “Personu vietniekvārds”;
* izglītojamie izvērtējuši savu gatavību rakstīt pārbaudes darbu “Vārdšķiras”.

***Stundas gaita***

|  |  |  |  |  |  |
| --- | --- | --- | --- | --- | --- |
|  | **Aktivitāte** | **Sasniedzamais rezultāts** | **Nepieciešamie materiāli** | **Laiks** | **Piezīmes** |
| 1. | Ierosināšanas fāze.   * 1. Stundas mērķa precizēšana:   Rāda dažādas kartiņas ar uzrakstītiem vārdiem. *Skolotāja jautā: \*Vai zini, kas tā par vārdšķiru? \*Ko vari pateikt par šā vārda gramatiskajām kategorijām?*  *Tātad, mēs jau esam aplūkojuši gan lietvārdus, gan darbības vārdus, gan īpašības vārdus, gan skaitļa vārdus un personu vietniekvārdus. (skolotājs un izglītojamie noskaidro, kas jau ir zināms par konkrēto vārdšķiru un kas vēl ir jāatkārto)\**  *Skolotājs jautā: \*Kāda darbība seko tad, kad tēma beigusies?\**  *(kontroldarbs)*  **Tātad šajā stundā pārskatām, sakārtojam, pilnveidojam savas zināšanas par vārdšķirām.** | Noskaidrots stundas mērķis | Kartiņas ar uzrakstītiem vārdiem;  Atgādnes uz tāfeles[[1]](#footnote-1). | 5 min. | Uz tāfeles izvietotas skolotājas veidotas atgādnes par 5 vārdšķirām |
| 2. | Izglītojamie dalās grupās ( no kastes izvelk kādu lietu. *Pārī tie, kuri izvelk vienādas krāsas lietu*).  Izlozē konkrētu vārdšķiru. | 4 darba grupas/pāri | Kaste ar dažādām mantiņām;  Kartiņas ar vārdšķirām[[2]](#footnote-2). | 2 min. |  |
| 3. | Uzdevums: izglītojamie saņem kastīti ar visu 5 vārdšķiru atgādnēm, kuras sadalītas pa attiecīgās vārdšķiras kategorijām (lai izglītojamiem vieglāk orientēties katrai vārdšķirai – sava krāsa, tomēr tas izglītojamiem jāizdomā pašiem/ām).  *Skolotājs rosina katrai grupai pašizvērtēt, vai skolotājas atgādne paliek redzama uz tāfeles, vai to noņem nost.*  Izglītojamiem jāizveido izlozētās vārdšķiras atgādnes “puzle”. | Atkārtotas kategorijas par zināmu vārdšķiru;  Pilnveidota prasme strādāt pārī | Izdales materiāls “Atgādnes par vārdšķirām” [[3]](#footnote-3). | 7 min. | Izveidoto atgādni atstāj uz galda |
| 4. | Fizkultūras pauze. |  |  | 3 min. |  |
| 5. | Tiek spēlētas kārtis (pēc “Melnā Pētera “ principa).  *Katram spēlētājam tiek iedalīts vienāds kāršu skaits. Pēc kārtas “izmet” vienādu vārdšķiru pāri (lietvārds+ lietvārds; skaitļa vārds+ skaitļa vārds utt.). Kad pāri vairs nevar izveidot, velk no kaimiņa un mēģina atkal veidot pāri. “Uzvar” tas, kuram pirmajam tukšas rokas.*  *\* uzdevuma diferenciācijai: atkarībā no izglītojamā pašnovērtējuma, kārtis tiek turētas citiem neredzot vai tiek izliktas uz galda, lai tās redz visi spēlētāji.* | Pilnveidota prasme atpazīt vārdšķiru (bez teksta) | Kāršu komplekts[[4]](#footnote-4). | 15 min. | Spēle notiek uz paklāja |
| 6. | No kāršu kavas katra grupa saņem 5 kartiņas. Uzdevums – ievieto atgādnē šīs kārtis. | Nostiprinātas zināšanas par vārdšķiru kategorijām |  | 5 min. |  |
| 7. | **Stundas izvērtējums.** |  | 1. Anketa[[5]](#footnote-5). 2. Īkšķis[[6]](#footnote-6). |  |  |
| 6. | Katra izglītojamo grupa saņem stāstu, kurā izlaisti tās grupas vārdšķiru vārdi (*teksts visām grupām ir viens*).   * Jāatjauno teksts. * Bez kuras vārdšķiras vārdiem bija visgrūtāk saprast kopējo tekstu?   Tiek izlasīts *oriģinālais* teksts.  Jautājums: \*Kā jūs domājiet, kāpēc lasām tekstu par alni?\*  (1. Alnis ir Jelgavas ģerbonī.  2. Alnis ir šā gada dzīvnieks.) | Tiek noskaidrots, ka visas vārdšķiras svarīgas, bet bez lietvārdiem un darbības vārdiem, noteikti, nav iespējams izveidot tekstu. | Teksta izdales materiāls[[7]](#footnote-7).  *Oriģinālais* teksts[[8]](#footnote-8).  Aļņa attēls (tāfele, multimedijs). | 15 min. | Sasaiste ar dabaszinībām un sociālajām zinībām, matemātiku |
| 6. | Fizkultūras pauze. |  |  | 2 min. |  |
| 7. | Noraksts. Norakstiet garāko/ garākos teikumus!  Savstarpēji samainās lapām un pārbauda noraksta pareizību. | Glīts noraksts.  Pilnveidota prasme izvērtēt savu klasesbiedru. | Līniju lapas.  Zaļās un zilās pildspalvas. | 8 min. |  |
| 8. | Klausīšanās prasmju pilnveidošana. *Short film* *“The doll that chose to drive”*. Grupai uzdevums saklausīt un pierakstīt 10 “savas“ vārdšķiras vārdus, prognozēt video stāsta sižetu/ scenāriju. | Pilnveidota prasme klausīties. Atkārtojam vārdšķiras. Veidota prasme stāstīt. | Video*[[9]](#footnote-9)* (tāfele, multimedijs). | 10 min. |  |
| 9. | **Stundas izvērtējums.** |  | Anketa (5. pielikums).  Īkšķis (6.  pielikums). |  |  |

Konkurss “Laiks iespējām”

Stundas pašnovērtējums

Jelgavas 1. internātpamatskola – attīstības centrs

Skolotāja Ina Broma

1. **Manas stiprās puses**:

* manā klasē mācās dažādu programmu ( 21015311, 21015611, 21015811) izglītojamie, bet visiem ir kopīga iezīme – mācīšanās traucējumi. Tāpēc par vienu no saviem galvenajiem uzdevumiem uzskatu iemācīt audzēkņus mācīties, prast izmantot visus iespējamos atbalsta pasākumus;
* lai uzturētu interesi par stundas darbu regulāri izmantoju dažādas metodes ( ļoti daudz iamantoju dažādus spēļu elementus), kā arī mainu darbības formu un vietu;
* mācību saturu cenšos sasaistīt ar reālo dzīvi, padarot tā saturu pieejamāku un saprotamāku, piemēram, ja apgūstam mērvienības, tad reāli mēram dažādus laukumus, iepērkamies veikalā, gatavojam ēdienu pēc receptes, vērojam dzīvniekus reālajā dabā utt.;
* ja ir iespējams, sasaistu vairāku priekšmetu vielu, piemēram, šajā latviešu valodas stundās iekļāvu sociālo zinību, dabaszinību, matemātikas elementus;
* izglītojamo zināšanu, prasmju un iemaņu līmenis ir atšķirīgs, tapēc piedāvāju veikt pašvērtējumu, tādējādi atvieglojot vai sarežģījot uzdevuma izpildi, piemēram, šajā stundā varēja izmantot skolotājas sagatavoto atgādni, pildot uzdevumu par vārdšķiru kategorijām, varēja neizmantot to, spēlējot kārtis, varēja spēles laikā neizmantot klasesbiedru palīdzību ( kārtis turēt aizklātas), varēja izmantot citu bērnu palīdzību ( kārtis stāv atklātā veidā); arī ikdienas darbā skolēni drīkst izmantot atgādnes visos priekšmetos;
* stundās izmantoju dažādas informācijas un komunikācijas tehnoloģijas, piemēram, multimēdiji, enciklopēdijas, muzeju materiālus u.c.l lai mācību procesu padarītu pēc iespējas mūsdienīgāku un interesantāku;
* regulāri izmantoju atgriezenisko saiti, lai secinātu, kā tiek apgūta viela, kāds ir izglītojamo pašvērtējums, vai tas ir adekvāts vai nē;
* viena no manām stiprākajām pusēm ir spēja uzturēt labvēlīgu emocionālo vidi, mani audzēkņi vienmēr zina, ka jebkurš no viņiem saņems uzslavu vai citu atzinību par labi paveiktu darbu un nopēlumu par slikti paveikto.

1. **Konkursa vērtēšanas kritēriji, kuros es vēlos uzlabot savu profesionalitāti**:

* plānojot stundu, kritiskāk izvērtēt iespēju paveikt zināmu darba apjomu, jo ļoti grūti paredzēt atsevišķu uzdevumu izpildes laiku. Šajā konkrētajā stundā kāršu spēle aizņēma vairāk laika nekā bija paredzēts, tāpēc netika spēle pabeigta tā, kā bija plānots;
* gribētos dot lielāku iespēju pašiem izglītojamajiem izmantot dažādas tehnoloģijas.

2019.gada 28.aprīlī

\_\_\_\_\_\_\_\_\_\_\_\_\_\_ ( Ina Broma)

1. 1. pielikums [↑](#footnote-ref-1)
2. 2. pielikums [↑](#footnote-ref-2)
3. 3. pielikums [↑](#footnote-ref-3)
4. 4. pielikums [↑](#footnote-ref-4)
5. 5. pielikums [↑](#footnote-ref-5)
6. 6. pielikums [↑](#footnote-ref-6)
7. 7. pielikums [↑](#footnote-ref-7)
8. 8. pielikums [↑](#footnote-ref-8)
9. 9. pielikums [↑](#footnote-ref-9)